**Uputstvo za korišćenje sale**

**lokalnog resursnog centra za organizacije civilnog društva- Natura u Kolašinu**

***Prijava***

* Pravo korišćenja sale RC-a u Kolašinu imaju sve organizacije civilnog društva, aktivisti, aktivistkinje i zainteresovani pojedinci koji podnesu pravilno ispunjenu aplikaciju za korišćenje prostorija u propisanom roku a čiji zahtjev je u skladu sa kriterijumima RC-a za dodjelu prostorija.
* Prijava za korišćenje prostorija se dostavlja minimum 10 radnih dana prije planiranog događaja ( subota i nedjelja se ne smatraju radnim danima). Prijava se dostavlja na e-mail [natura@t-com.me](mailto:natura@t-com.me) ili naturanvo@gmail.com. Aplikaciona forma se može pronaći na linku: <http://nvonatura.me/aktuelnosti/koriscenje-sale-resursnog-centra-u-kolasinu/>
* Lokalni resursni centar - Natura je dužan da odgovori na zahtjev za korišćenje prostorija najkasnije 2 dana od dana prijema zahtjeva.
* Lokalni resursni centar -Natura zadržava pravo da odbije zahtjev u skladu sa sopstvenim pravilima rada i kriterijumima korišćenja RC prostorija.
* Lokalni resursni centar- Natura zadržava pravo da zatraži dodatnu dokumentaciju ( reg. dokument, statut itd)
* Ukoliko je zahtjev odobren, lokalni resursni centar -Natura zadržava pravo da zatraži od nadležne osobe/lica koje je predalo zahtjev da u prisustvu lokalnog koordinatora iz Nature izvrši uvid u prostorije i da detaljnije informacije o događaju usmeni i/ili pismeno.
* Korišćenje ove sale ne podrazumijeva bilo kakvu finansijsku nadoknadu korisnika

***Organizacija događaja***

* Prostorije lokalnog resursnog centra Natura su ograničene u vidu broja ljudi koje mogu da prime, zato ne preporučujemo organizovanje događaja za više od 10 ljudi.
* Lokalni resursni centar - Natura organizaciji/pojedincu ustupa prostorije na ograničeni vremenski period uz dozvolu korišćenja određenih tehničkih pomagala ( plazma monitori za prezentacije, reflektori za press konferencije, dodatni kablovi i laptop). Za sva dodatna tehnička i druga pomagala odgovoran je korisnik prostorija.
* Događaj može biti organizovan radnim danima (ponedjeljak-petak) u vremenskom periodu između 09h i 15h.
* Korišćenje prostorija lokalnog resursnog centra - Natura je ograničeno na glavnu kancelariju i učesnicima događaja i organizatorima nije dozvoljeno korišćenje drugih prostorija ( izuzev toaleta).

***Nakon događaja***

* Korisnik je dužan da prostoriju koja je ustupljena na korišćenje vrati u prvobitno stanje.
* Korisnik je dužan da pokrije troškove u slučajevima oštećenja kancelarijskog ili bilo kakvog drugog materijala od strane organizatora ili učesnika događaja. Isto se odnosi na eventualne troškove čišćenja prostorija.

Fotografije prostorija se nalaze na linku:

http://nvonatura.me/vijesti-me/kancelarije-nvo-natura/